Document ID: 32007R0128

UREDBA KOMISIJE (ES) št. 128/2007
z dne 12. februarja 2007
o spremembi Uredbe (ES) št. 580/2004 o uvedbi razpisnega postopka za izvozna nadomestila za nekatere mlečne proizvode in Uredbe (ES) št. 581/2004 o odprtju stalnega razpisa za izvozna nadomestila glede nekaterih vrst masla
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode (1) in zlasti člena 26(3) ter člena 31(3)(b) in (14) Uredbe,
ob upoštevanju naslednjega:
(1)
Člen 1 Uredbe Komisije (ES) št. 580/2004 (2) zajema proizvode, ki spadajo v okvir razpisnega postopka za določanje izvoznih nadomestil. Zdi se, da je število zahtevkov za izvozna dovoljenja za maslo z vsebnostjo maščobe 80 % zanemarljivo. Zaradi poenostavitve je za te proizvode primerno opustiti ta postopek.
(2)
Z odstopanjem od Uredbe Komisije (ES) št. 1291/2000 z dne 9. junija 2000 o določitvi skupnih podrobnih pravil za uporabo sistema uvoznih in izvoznih dovoljenj in potrdil o vnaprejšnji določitvi za kmetijske proizvode (3) člen 7(2) Uredbe (ES) št. 580/2004 določa, da izvozna dovoljenja, pridobljena z razpisnim postopkom, niso prenosljiva. Zaradi poenostavitve in olajšanja trgovine po tem postopku bi bilo treba to odstopanje odpraviti.
(3)
Uredbo (ES) št. 580/2004 in Uredbo Komisije (ES) št. 581/2004 (4) je treba ustrezno spremeniti.
(4)
Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode -
SPREJELA NASLEDNJO UREDBO:
Člen 1
Uredba (ES) št. 580/2004 se spremeni:
1.
V členu 1 se točka (b) nadomesti z naslednjim:
„(b)
naravno maslo v blokih, katerih neto teža znaša najmanj 20 kg, zajeto pod oznako proizvoda ex ex 0405 10 19 9700;“.
2.
Odstavek 2 v členu 7 se črta.
3.
Točka 2 v Prilogi se črta.
Člen 2
Točka (a) v členu 1(1) Uredbe (ES) št. 581/2004 se nadomesti z naslednjim:
„(a)
naravno maslo v blokih, katerih neto teža znaša najmanj 20 kg, zajeto pod oznako proizvoda ex ex 0405 10 19 9700;“.
Člen 3
Ta uredba začne veljati tretji dan po objavi v Uradnem listu Evropske unije.
Člen 1(2) se uporablja za dovoljenja, izdana od začetka njene veljave.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. februarja 2007

Labels: 3
17